# Anders Lassen

### Fra Wikipedia, den frie encyklopædi

Du har nye beskeder (forskel fra næstsidste redigering).
Anders Lassen

Anders Lassen, dansk statsborger, hvis fulde navn var Anders Frederik Emil Victor Schau Lassen (22. september 1920 på Høvdingegård - 9. april 1945 ved Commachio, Italien), var soldat i den britiske hær, og gjorde tjeneste under hele 2. verdenskrig. Anders Lassen modtog som den fjerde dansker Victoria Cross som er den højeste britiske hædersbevisning for heltemod.

## [redigér] Fødsel og skolegang

Anders Lassen blev født den 22. september 1920, som søn af kaptajn, i hæren, Emil Victor Lassen og Suzanne Maria Signe født Raben-Levetzau.

Anders blev født ind i en familie der havde stor relation til eventyr, og militæret. Hans far var blandt nogle af de få danske frivillige, der kæmpede på finsk side imod russerne, i vinterkrigen, hvor han blev dekoreret med følgende ordener:

- Den finske løveorden.
- Det finske frihedskors.
- Den finske mindemedalje.

Medlemmer af familien havde også kæmpet, og mistet livet under de slesvigske krige, heriblandt slaget ved Dybbøl, i 1864.

I sin barndom opdragede hans far ham, og hans to søskende, til at de skulle have nationale følelser for Danmark, at de skulle forsvare det og have respekt for Dannebrog. Samtidig havde han også en stor interesse for skydning med bue og pil, samt håndvåben.

I sine pubertetsår gik han tre år på Herlufsholm kostskole, hvorfra han fik sin eksamen i 1935, på trods af at han af sine lærere blev karakteriseret, som en elev der ikke havde de største kundskaber, samt at han ikke bekymrede sig særlig meget for sit arbejde.

## [redigér] Tiden i Handelsflåden

Efter at Anders fyldte 18 besluttede han sig for at melde sig ind i Handelsflåden, som han så som en mulighed for at komme ud og rejse. Han tog hyre ombord på et skib der hed Fiona, der havde rute fra Danmark til Bangkok. Efter at have rejst i fire måneder på Fiona søgte han ind til A.P. Møller, som sømandsaspirant, på deres tankskib Eleonora Mærsk, i maj 1939.

Den 9. april 1940, om morgen, var Eleonora Mærsk i Den Persiske Bugt, hvor kaptajnen ombord modtog et telegram fra rederiet om at de tyske militære styrker havde besat landet, han fik samtidig besked på at lægge til ved en neutral, tysk eller italiensk havn. Anders blev harm da han hørte beskeden om at Danmark var blevet besat, og opfordrede kaptajnen til at lægge an ved en engelsk havn, han ville om nødvendigt begå mytteri for at få kaptajnen til at gøre det.

I efteråret 1940 lagde Eleonora Mærsk til ved Sydafrika, hvor Anders tog sin afsked fra A.P. Møller, til fordel for de engelske styrker, som han ville melde sig ind i.

For at komme til Storbritannien, tog Anders hyre som skytte ombord på handelsskibet S/S British Consul, som tit blev angrebet af tyske styrker. Skibet nåede igennem hele ruten uden problemer, og lagde til ved Skotland, hvor Anders sammen med andre ligetænkende danskere aflagde ed, til kong Christian 10., ved en fane, hvor de sværgede troskab over for kongen og de allierede styrker i kampen mod tyskerne.

Efter edsaflæggelsen meldte Anders sig ind i den britiske hær.

## [redigér] I den britiske hær

Efter at han havde meldt sig til den britiske hær, blev han tilknyttet et infanteriregiment, hvorfra han senere blev udpeget til specialtjeneste og forflyttet til Poole i England for at deltage i træning og etablering af en ny specialenhed som i starten fik betegnelsen Small Scale Raiding Force (SSRF).

Formålet med denne enhed var primært udførelse af comandoraids mod besatte områder på den franske kyst ved den engelske kanal.

Specialenhedens træning var omfattende, specielt indenfor tekniske- og fysiske dicipliner, blandt andet bredt våbenkendskab, enkeltmandskamp, speciale i at operere med små både, herunder kanoer og kajakker, svømning med fuld udrustning i åbent hav, lange marchture med tung oppakning etc.

Træningen viste at Anders var den fødte soldat.

Anders enheds første opgave var sejlads i en sejlbåd fra England til vestafrika, Dakar, hvor enheden skulle neutralisere/ erobre en italiensk oceandamper der der leverede forsyninger til tyske ubåde der opererede i Atlanterhavet. Missionen blev fuldført med succes, og efter tilbagekomst til England, i slutningen af 1941 blev Anders udnævnt til sekondløjtnant. At opgaven med at erobre oceandamperen lykkedes, skyldtes enhedens brede kendskab til det maritime erhverv og specialuddannelse. Anders blev efter denne episode tildelt The military cross (Militærkorset).

Enhedends navn blev senere ændret til til (Special Boat Squadron), som i dag, 2007, er kendt under navnet, Special Air Service, (SAS).

Efter disse opgaver blev Anders sendt til Beirut, for at gennemgå særlig officerstræning, blandt andet faldskærmssuddannelse.

Anders Lassen blev senere sendt til det græske øhav med SBS for at kæmpe mod tyskerne, som havde besat flere øer i området. Som i tidligere operationer benyttede man sig af små fartøjer, ofte fiskerbåde i forklædning som i virkeligheden var bevæbnet. Anders erfaringer fra tidligere opgaver blev til stor gavn for operationerne i øhavet.

Anders Lassen deltog i utallige succesfulde raids imod tyske flyvepladser, besætninger og kommandostationer. Sideløbende med denne kampagne gjorde han også et ekstraordinært stort stykke arbejde med, at hjælpe den lokale græske befolkning samt de partisaner som han og SBS samarbejdede med. Hjælpen bestod forsyninger af våben, madvarer, medicin og tøj.

I chefen for SBSs operationer i mellemøsten anbefalinger blev det nævnt at på trods af at Anders led af nyresvigt, var Anders en soldat af god standard. På det tidspunkt var Anders blevet udnævnt til kaptajn.

Kaptajn Lassen var på det tidspunkt en meget respekteret soldat i elitekorpsene og den britiske hær. Udover at være en populær officer, var han i besiddelse af et stort moralsk mod, originalitet, humor og stille medfølelse for sine medmennesker.

Den 9. oktober 1944 blev Anders udnævnt til major, og på dette tidspunkt var han blevet tildelt tre militærkors for sine indsatser.

## [redigér] Sidste mission

Dagene før den 9. april 1945 blev major Anders Lassen beordret til at lede en patrulje der havde til opgave at angribe et tysk støttepunkt ved den nordlige del af Commachiosøen, Italien, for at forårsage så mange fjendtlige tab og skabe så stor forvirring som muligt, dette for at skabe det indtryk at et hovedangreb var ved at blive sat ind.

Området de skulle operere i var ukendt på grund af manglende informationer om de de tyske støttepunkter.

En af de mænd i SBS som kendte Anders Lassen bedst, seniorsergent Leslie Stephenson, har senere fortalt at Anders havde en forudanelse om sin egen død ved Commacchio. Alligevel var han totalt upåvirket under operationen.

Da patruljen kom op til en dæmning og begyndte at forcere den smalle vej ind mod selve Commacchio by blev de anråbt af en tysk stilling. Det lykkedes ikke for patruljen at narre tyskerne til at tro, at de var lokale fiskere, og der blev straks åbnet en voldsom ild fra tysk side.

Ifølge de overlevende patruljemedlemmer var denne ild så intens at hele patruljen på det nærmeste blev lammet, og tvunget til at ligge i “skjul”. En situation der ville koste dem alle livet. Anders indså dette og foretog solo en fremrykning mod det første tyske støttepunkt. I en regn af kugler lykkedes det ham at storme frem og ødelægge støttepunktet med håndgranater. Dette kom fuldstændigt bag på tyskerne som i nogle sekunder tøvede og funderede over hvad der var sket. Det var tid nok til, at resten af SBS-patruljen kunne komme på benene igen og sammen med Anders ødelægge yderligere to støttepunkter. Da Anders lassen, stadig ca. 100 m foran resten af sin patrulje, kom frem til det næste støttepunkt blev der fra tysk side råbt om benådning(overgivelse). Idet Anders Lassen stoppede op for at modtage tyskernes overgivelse blev han ramt af dødbringende spærreild fra et andet støttepunkt. Dødeligt såret faldt han til jorden, men på trods af dette kastede han et par granater ind mod bunkeren, og dræbte og sårede alle i den. Sergent Leslie Stephenson kom hen til Anders for at evakuere ham, men Anders nægtede, da han mente at han var død uanset hvad, han døde senere af sine kvæstelser.

Det lykkedes for SBS-patruljen at komme hjem igen med kun 3 faldne, heraf den ene deres patruljefører Anders Lassen.

For sin indsats ved Comacchio blev han senere tildelt Viktoriakorset.

## [redigér] Victoria Cross citat forkortet

Major Lassen blev beordret til at lede en patrulje med en officer og sytten soldater af anden rang, til at foretage et angreb på den nordlige del af søen Comacchio, for at forårsage så mange fjendtlige tab og skabe så stor forvirring som muligt, dette for at skabe det indtryk at et hovedangreb var ved at blive sat ind.

Trods overvældende fjendtlige styrker fuldførte major Lassen missionen.

Tre svært armerede bunkers blev tilintetgjort.

Major Lassen blev dødeligt såret men nægtede at lade sig evakuere, dette for ikke at være til besvær og ulejlihed, hvorved han kunne sætte sine folks liv på spil.

Ved dygtig ledelse og ignorering af egen sikkerhed havde major Lassen, trods modstand fra store fjendtlige styrker, opnået at det beordrede blev fuldført.

## [redigér] Medaljer

- Victoriakorset – Storbritanien
- Militærkorset med to bjælker - Storbritanien
- 1939 – 1945-stjernen - Storbritanien
- Forsvarsmedaljen – Storbritanien
- Krigsmedaljen - Storbritanien
- Afrika-stjernen – Storbritanien
- Italien-stjernen - Storbritanien
- Christian X’s erindringsmedalje - Danmark
- Det græske krigskors – Grækenland

Medaljerne er Anders Lassen Fondens ejendom, men er udstillet på Frihedsmuseet.

## [redigér] Anders Lassens minde

I dag ved de græske øer, Danmark, Israel, Italien og Storbritannien har opstillet mindesten til ære for ham, også ved det sted hvor Anders faldt med sine to patruljemedlemmer.

Ved Jægerkorpsets hovedkvarter på Flyvestation Ålborg, og Frømandskorpsets hovedkvarter ved torpedostation Kongsøre har man opstillet buster af ham, og af Forsvaret er han også set som et ideal for alle ansatte. Ved SBS og SASs hovedkvarter har de hver opsat et billede af ham, i en hædersstue de har hver.

Ved Churchillparken, som ligger ved Frihedsmuseet, har man også opstillet en buste af ham.

Ved Mindelunden ved Ryvangen har man opkaldt Major Anders Lassens vej til ære for ham.

Anders Lassen ligger begravet på den britiske militærkirkegård ved Argenta i Italien

## [redigér] Kilde

- Anders Lassen – Sømand og Soldat, Gyldendal, 1949
- Jo, du kan - Elitesoldat i Jægerkorpset, Aschehoug, 1996

## [redigér] Ekstern henvisning

- Anders Lassen Fonden
- [1]
- [2]

Hentet fra "http://da.wikipedia.org../../../a/n/d/Anders_Lassen_91e6.html"

Kategorier: Danske militærfolk | Danskere i 1900-tallet | Faldne danske militærfolk | Født i 1920 | Død i 1945

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- English
- ‪Norsk (bokmål)‬
- Slovenščina